Muzijom

n Muzijom of museum is n vaste ienstellen, zunder winnenbejag, veur t geselschop en heur ontwikkelen, dij tougankelk veur t publiek, dij de materiele getugenissen van de mìnsk en zien omgeven versoamelt, bewoart, onderzuikt en zain let en hierover informoatsie verstrekt veur studie, edukoatsie en rekrioatsie. Vernuimde muzijoms in Nederlaand binnen t Grunneger Muzijom, t Rieksmuzijom, t Van Goghmuzijom en t Kröller-Müllermuzijom. Etimologie t Woord muzijom is via t Latain ôfkomsteg van t Griekse woord mouseion, n stee of tempel wijd aan de Muzen, de Griekse godinnen van de kunsten. t Mouseion van Alexandrie (Egypte) ligt aan de boasis van t Latainse woord museum ien de noudoagse betaikenen; dat Mouseion was noamelk n oplaaidenszìntrum, woar of geleerden vraaisteld waren om zok hailmoal te wijden aan de studie van schriften. Nedersaksisch Grunnegs: muzijom, museum Overig: museum